《水调歌头·中元夜偕子彰踏月，约用坡仙韵》
清代·杨葆光

明月客中好，云气洗长天。他乡风景依旧，圆缺数频年。

秋草染成深绿，但见流萤闪火，清极不知寒。傍水更零乱，倒影碧波间。

泥良夜，携俊侣，不须眠。人间好事，但愿修到月长圆。

删尽悲思惊恐，铲尽繁华尘俗，清福此身全。问月月无语，相对更娟娟。

作者简介：（1830—1912）江苏娄县人，字古酝，号苏盦，又号红豆词人。诸生。同治间，居保定莲池书院，与修《畿辅通志》。光绪间官浙江景宁知县。骈散文诗词均有名。有《苏盦集》。